Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1183

5. A képzés fõbb tanulmányi területei 5.1. Monetáris rendszer és banküzemtan: legalább 18, legfeljebb 25 kreditpont. E tanulmányi terület keretében foglalkozni kell alapozó ismeretek biztosításának igényével a pénz, a pénz fajtái, 2003/147. szám a pénzügyi tervezés, az értékpapír és tõzsde, a tõzsdepiac, az államháztartás, a bankrendszer, a hitelezés, a devizapiac lényeges kérdéseivel. 5.2. Bankügyletek: legalább 22, legfeljebb 30 kreditpont. E tanulmányi területek keretében részletesen fel kell dolgozni a polgári jogi alapismereteken túl az egyes bankügyletekre vonatkozó jogszabályi anyagot és jogalkalmazási gyakorlatot, kitekintéssel az EU joggyakorlatára. Így különösen a megbízás, a letét, a bankszámla-szerzõdés, pénzforgalom, fizetési módok, betétszerzõdés, devizaszámla, hitelszerzõdés, váltó, kezesség, bankgarancia, óvadék, opció és más biztosítékok, pénzügyi lízing, engedményezés, tartozásátvállalás, faktoring tevékenység stb. szabályozása és jogalkalmazási gyakorlatának megismerésére. 5.3. Értékpapír és tõzsdejog: legalább 18, legfeljebb 25 kreditpont. E körben részletesen tárgyalni kell az értékpapír fogalmára, fajtáira, a forgalmazásra vonatkozó jogszabályi anyagot és jogalkalmazási gyakorlatot, a tõzsdére, a tõzsdei ügyletekre vonatkozó szabályokat. 5.4. Pénzintézeti szervezeti jog, a pénzintézeti tevékenység felügyelete és ellenõrzése: legalább 13, legfeljebb 20 kreditpont. 5.5. A bankjog kapcsolata más jogterületekkel: legalább 18, legfeljebb 25 kreditpont. A tanulmányi terület keretében célirányosan tárgyalni kell a pénzintézeti tevékenység és a végrehajtási jog, illetõleg a csõdjog kapcsolatát, a külkereskedelmi jog, a vámjog, a devizajog, a versenyjog alapvetõ kérdéseit, a pénzintézeti tevékenységgel kapcsolatos felelõsségi szabályokat.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes